
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1030 

27 Αυγούστου 1993 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-3326 

Έγκριση πολεοδομικής μελέτης οικισμού κάτω των 

2.000 κατ. Κοτρωνιάς της Κοινότητας Λαδιάς Ν. 

Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις των άρθρων 33 παρ. 1 και 42 παρ. 5 
του Ν. 1337/83 (ΦΕΚ 33 τ.Α'), όπως αντικαταστάθηκε 
η τελευταία με την παρ. 17 του άρθρου 8 του Ν. 
1512/85 (ΦΕΚ 4 τ.Α’). 

2. Τις διατάξεις των άρθρων 1,2,3,9,11 και 29 του 
Ν.Δ. 17.7.23 «περί σχεδίων πόλεων κ.λπ.» (ΦΕΚ 228 
τ.Α), όπως μεταγενέστερα τροποποιήθηκαν και συ¬ 
μπληρώθηκαν. 

3. Τις διατάξεις του Ν. 1558 (ΦΕΚ 137 τ.Α') «Κυβέρ¬ 
νηση και Κυβερνητικά όργανα». 

4. Τις διατάξεις του Π.Δ. 20/30.8.85 (ΦΕΚ 414 τ.Δ') 
«πολεοδόμηση και επέκταση οικισμών της χώρας μέχρι 
2.000 κατ. και τροποποίηση του από 24.4.85 Π.Δ. 
(ΦΕΚ 181 τ.Δ'). 

5. Την υπ' αριθ. 1-3710/28.8.86 (ΦΕΚ 1043/ 
13.10.86 τ.Δ') απόφαση Νομάρχη Έβρου για την οριο- 
θέτηση του οικισμού. 

6. Την υπ’ αριθ. 10/1993 απόφαση του Κοινοτικού 
Συμβουλίου Λαδιάς, με την οποία εγκρίνεται η μελέτη. 

7. Την υπ’ αριθ. 8/84/5.7.93 γνωμοδότηση του 
ΣΧΟΠ Ν. Έβρου, αποφασίζουμε: 

Αρθρο 1 

Εγκρίνεται η πολεοδομική μελέτη οργάνωσης (ανα¬ 
θεώρηση) του ρυμοτομικού σχεδίου του οικισμού έκτα¬ 
σης 364 στρεμμάτων και η πολεοδομική μελέτη επέ¬ 
κτασης αυτού σε έκταση 12 στρεμμάτων σύμφωνα με 
το Π.Δ. 20/30.8.85 με τον καθορισμό οικοδομήσιμων 
χώρων, οδών, πεζοδρόμων, χώρων για κοινόχρηστες 
και κοινωφελείς λειτουργίες και χώρων για δημιουργία 
κτιρίων εκπαίδευσης. 

Οι ανωτέρω ρυθμίσεις φαίνονται στο σχετικά (2) δύο 
πρωτότυπα χρωματισμένο διάγραμμα σε κλίμακα 
1:1000, που θεωρήθηκαν από την προϊσταμένη του 


ΤΠ-ΠΕ Ν. Έβρου και που συνοπτικά τους αντίτυπα δη¬ 
μοσιεύονται με την παρούσα απόφαση. 

Αρθρο 2 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της περιοχής, που η πολεο¬ 
δομική της μελέτη εγκρίνεται με το άρθρο 1 της πα¬ 
ρούσας. 

Αρθρο 3 

Στο πρόσωπο των οικοπέδων, οικοδομημένων ή μη 
επιβάλλεται προκήπιο πλάτους (4) τεσσάρων μέτρων, 
όπως φαίνεται στα ίδια διαγράμματα. 

Άρθρο 4 

Στην παραπάνω περιοχή και σε όλα τα (Ο.Τ.) οικοδο¬ 
μικά τετράγωνα ορίζεται η χρήση της γενικής κατοι¬ 
κίας, όπως προσδιορίζονται στο άρθρο 3 του από 
23.2.87 (ΦΕΚ 166 τ.Δ') εκτός και αν αναγράφεται άλλη 
χρήση στο συνημμένο ρυμοτομικό διάγραμμα. 

Άρθρο 5 

Καθορίζονται οι παρακάτω γενικοί και ειδικοί όροι 
δόμησης. 

1. Αρτιότητα. 

θεωρούνται άρτια τα οικόπεδα με ελάχιστο εμβαδόν 
500 τ.μ. και ελάχιστο πρόσωπο ΙΟ.ΟΟμ. 

Κατά παρέκκλιση θεωρούνται άρτια τα ήδη υφιστάμενα 
οικόπεδα με όποιο εμβαδόν είχαν κατά την ημέρα δημο¬ 
σίευσης του Π.Δ. 24-4/3.5.85 (ΦΕΚ 181 τ.Δ'). 

Για την αρτιότητα των γηπέδων προσμετράται η τυ¬ 
χόν έκταση που παραχωρείται από τον ιδιοκτήτη για τη 
δημιουργία κοινόχρηστου χώρου. 

2. Ποσοστό κάλυψης 

Μέγιστο προσοστό κάλυψης της επιφανείας των οι¬ 
κοπέδων ορίζεται 50%. 

3. Αριθμός ορόφων - μέγιστο ύψος κτιρίων 

Ο Μέγιστος αριθμός ορόφων των κτιρίων ορίζεται σε 
(2) δύο ορόφους. 

Το μέγιστο επιτρεπόμενο ύψος των κτιρίων ορίζεται 
σε 7,50 μ. προσαυξανόμενο κατά 1,50 για την κατα¬ 
σκευή στέγης. 

Σε περίπτωση προσθήκης ορόφου καθ’ ύψος επί 
υπάρχοντος νομίμως υφισταμένου κτιρίου επιτρέπεται 
υπέρβαση του ύψους των 7,50μ. κατά 1 ,ΟΟμ. εφ’ όσον 
δεν είναι άλλως δυνατή η προσθήκη του ορόφου. 

4. κατά τα λοιπά ισχύουν οι γενικοί όροι δόμησης που 
προβλέπονται από τα άρθρα 5,6,7 του από 24.4,85 Π.Δ., 
όπως τροποποιήθηκαν με το από 14.2.87 Π.Δ. 

5. Ειδικοί όροι δόμησης 

Ισχύουν για τον οικισμό οι παρακάτω ειδικοί όροι δόμη¬ 
σης: 

α) Επικάλυψη: Ξύλινη στέγη ή κεκλιμένη πλάκα με κλίση 
έως 30% και επικάλυψη με κεραμίδια κόκκινα βυζαντινού 
ή ρωμαϊκού τύπου. 

Απαγορεύεται η κατασκευή οριζόντιας προεξοχής (μαρ¬ 
κίζας) στο επίπεδο που αρχίζει η στέγη. 

β) Όψεις: Χρώμα λευκό ή ανοιχτό. 

γ) Εξώστες: Να καταλαμβάνουν το πολύ τα 2/3 του μή¬ 
κους της όψης, το πλάτος τους να μην ξεπερνάει το 
1,50μ. πέρα από το επίπεδο της όψης. 

δ) Στηθαία - κιγκλιδώματα: Στα κιγκλιδώματα εξωστών 
και εξωτερικών κλιμάκων να χρησιμοποιείται σίδηρος ή 
ξύλο ή αλουμίνιο χωρίς ναλοστάσιο. 

Για τα στηθαία συμπαγής ή διάτρητη τοιχοποιία. 

ε) Ανοίγματα εξωτερικά: Να καταλαμβάνουν ποσοστό 
έως 25% του συνόλου των όψεων κάθε ορόφου. 


Σε περίπτωση ισογείου καταστήματος έως 50%. 

στ) Περίφραξη: Για την ρυμοτομική γραμμή μαντρότοι- 
χος χαμηλός πέτρινος ή σοβαντισμένος λευκός ή στο 
χρώμα της όψης, ύψους έως 0.80μ. με κικλίδωμα 

Για τα πλάγια όρια είναι δυνατή η κατασκευή τοίχου 
ύψους έως 2.00μ. 

ζ) Κατόπιν σύμφωνης γνώμης της αρμόδιας ΕΠΑΕ είναι 
δυνατή η κατασκευή ειδικών κτιρίων με διαφορετική μορ¬ 
φολογία και υλικά. 

Άρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού προϋπολογισμού και του 
προϋπολογισμού της Κοινότητας Δαδιάς, που στην πα¬ 
ρούσα φάση δεν είναι δυνατό να εκτιμηθεί. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αλεξανδρούπολη, 26 Ιουλίου 1993 

Ο Νομάρχης 
ΑΘΗΝΑΙΟΣ ΦΛΩΡΙΝΗΣ 

ΣΤΕΓΑΣΤΙΚΟ ΠΡΟΓΡΑΜΜΑ 
ΜΟΝΙΜΗΣ ΕΓΚΑ ΤΑΣΤΑΣΗΣ 
ΠΑΛΙΝΟΣΤΟΥΝΤΩΝ ΠΟΝΤΙΩΝ 


ΥΠΟΜΝΗΜΑ 

- ρυμοτομική γραμμή (πράσινη) 

- οικοδομική γραμμή (κόκκινη) 

_ καταργ.ρυμοτ/οικοδ. γραμμή 

οριο τομουν δόμησης 
Α ,Β τομείς δόμησης 
| | Αμιγής κατοικία 

| 1 Γονική κατοικία 

Χώρος στάθμευσης 

ΣΤΕΓΑΣΤΙΚΟ ΠΡΟΓΡΑΜΜΑ 
ΜΟΝΙΜΗΣ ΕΓΚΑ Τ.ΑΣ ΤΑΣΗΣ 
ΠΑΛ/ΝΟΣΤΟΥΝΤΩΝ ΠΟΝΤΙΩΝ 



+ 

